Diari Oficial de la Generalitat Valenciana


Sumari del DOGV 2949, del 11-03-1997 (1997/856980)

RESOLUCIÓ de 21 de febrer de 1997, de la Universitat de València, per la qual es convoca una oferta pública per cobrir una plaça de coordinador de serveis del Col·legi Major Erasmus d'aquest organisme, per a llançament de nova activitat.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2949

Data del DOGV
:   11-03-1997

Secció del DOGV
:   AUTORITATS I PERSONAL

Número del document
:   1997/856980


Data del document
:   21-02-1997

Organisme emissor
:   Universitat de València

Tipus de document
:   Resolució

RESOLUCIÓ de 21 de febrer de 1997, de la Universitat de València, per la qual es convoca una oferta pública per cobrir una plaça de coordinador de serveis del Col·legi Major Erasmus d'aquest organisme, per a llançament de nova activitat.
  
El Rectorat de la Universitat de València, d'acord amb les atribucions que li confereix l'article 18, relacionat amb l'article 3.e de la Llei de Reforma Universitària, presenta una oferta pública per a cobrir el lloc de treball: coordinador de serveis del Col·legi Major Erasmus, mitjançant un contracte laboral de caràcter temporal que s'acollirà a l'article 5 del Reial Decret 2.546/1994, de 29 de desembre, que desenvolupa l'article 15 de l'Estatut dels Treballadors, denominat llançament de nova activitat, d'acord amb les bases següents:
  
1. Denominació del lloc de treball
  
Coordinador de serveis del Col·legi Major Erasmus.
  
2. Classificació del lloc de treball
  
Grup C.
  
Complement de destinació:14.
  
Complement específic: E007.
  
3. Objecte
  
L'objecte d'aquesta oferta és la posada en marxa del Col·legi Major Erasmus.
  
4. Jornada de treball
  
37,5 hores setmanals
  
5. Requisits imprescindibles dels aspirants
  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
  
- Tenir complits 18 anys el dia en què finalitze el termini de presentació de sol·licituds.
  
- BUP, FP de 2n grau o equivalent.
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
6. Perfil de la plaça
  
- Coordinació d'activitats de les empreses externes que presten serveis al Col·legi Major.
  
- Coordinació de la reserva de places d'estudiants, així com d'habitacions per a professorat/PAS, si escau, distribució de les places i/o habitacions d'acord amb les directrius que marquen els superiors jeràrquics.
  
- Atendre els usuaris del col·legi i portar el control d'incidències en l'àrea de la seua competència.
  
- De conformitat amb la normativa que dicte al respecte la direcció del col·legi, coordinar les reserves d'espais culturals, i encarregar-se que estiguen habilitats per a ser utilitzats.
  
  
- Col·laborar amb el director, les comissions de col·legials i l'administrador en les activitats que es porten a terme al Col·legi.
  
- Redactar tot tipus de textos, fer càlculs i elaborar bases de dades utilitzant els mitjans adequats, fins i tot informàtics, en relació amb la funció encomanada.
  
- En general, qualsevol altra tasca de naturalesa semblant a la de les anteriors, que li encomanen els superiors jeràrquics i/o que resulte necessària per raons del servei.
  
7. Mèrits preferents
  
- Coneixement suficient, oral i escrit, d'almenys dos idiomes comunitaris (de preferència anglès i francès).
  
- Coneixement del valencià, grau mitjà.
  
- Coneixements d'informàtica.
  
- Experiència professional acreditada en relació amb el perfil del lloc de treball.
  
8. Sistema selectiu de la plaça
  
- Valoració del currículum dels aspirants (d'acord amb el barem que figura en l'annex II).
  
- Entrevista amb el tribunal. L'entrevista consistirà a plantejar qüestions generals i/o en relació amb el perfil del lloc, i es podrà realitzar, si el nombre d'aspirants ho aconsellara, mitjançant la formalització d'un qüestionari.
  
9. Tribunal
  
- El rector o persona en qui delegue.
  
- Dos representants de la Universitat designats pel rector, d'igual o superior grup o categoria professional.
  
- Dos representants del Comité d'Empresa, d'igual o superior grup o categoria professional.
  
10. Sol·licituds
  
Segons el model que figura en l'annex I d'aquesta convocatòria, es podrà recollir al Servei de Personal (PAS) de la Universitat de València (carrer de l'Antiga Senda de Senent, 11-1.ª).
  
  
11. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 20 dies naturals, a partir de l'endemà de la publicació.
  
  
Cal presentar una fotocòpia del document nacional d'identitat.
  
  
Així mateix, cal presentar certificats de tots els requisits i mèrits que es fan constar al currículum, degudament compulsats.
  
  
12. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, poden ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
  
València, 21 de febrer de 1997.- El vicerector d'Organització Administrativa: Lluís Guia i Marín.
  
  
  
  
ANNEX II
  
  
Barem
  
  
Titulació acadèmica superior a la necessària per a accedir a la plaça: de 0 a 1 punt.
  
Experiència professional a fi al perfil de la plaça: fins 1 punt per any treballat, amb un màxim de 3 punts.
  
Idiomes comunitaris (anglés i francés): de 0 a 2 punts. (El coneixement d'idiomes haurà de ser acreditat per certificats de l'Escola Oficial d'Idiomes o centres reconeguts).
  
Coneixement de valencià: fins 1 punt.
  
Entrevista: de 0 a 5 punts. El nombre d'aspirants que hagen de passar a la fase d'entrevista serà determinat pel tribunal que jutge les sol·licituds que es presenten.